કૅન્ડલ્સ અને દીવાથી પ્રદૂષણ થાય એ કૉન્સેપ્ટમાં માનતા લોકો આ વર્ષે ઇકો-ફ્રેન્ડ્લી એલઈડી દીવા તરફ વળ્યાં છે. આ ઉપરાંત આ વખતે ફિલિપ્સ જેવી કંપનીએ પણ પોતાની એલઈડી કૅન્ડલ્સ બજારમાં મૂકી છે. એના છ દીવાની કિંમત આશરે ૭૦૦૦ રૂપિયા છે, પરંતુ આનો સસ્તો પર્યાય એવી ચાઇના મેડ એલઈડી કૅન્ડલ્સ પણ બજારમાં ભરપૂર મળી રહેશે. જેને ટી-લાઇટ કૅન્ડલ્સનો જ શેપ આપવામાં આવે છે અને એ બટન સેલ પર ચાલે છે. આ જ એલઈડી કૅન્ડલ્સમાં થોડું ટેક્નૉલૉજીવાળું વર્ઝન એટલે સેન્સરવાળા દીવા જે ચાલે તો બૅટરી પર છે, પરંતુ એને સાચા દીવાની જેમ ફૂંક મારીને ઑન કે ઑફ કરી શકાય છે.